pythainlp/thai-wiki-dataset-v3 huggingface dataset:
ซูกวากิฟ

ซูกวากิฟ (سوق واقف; ) เป็นตลาดปสาน (ซูก) ในโดฮา ประเทศกาตาร์ ที่วางจำหน่ายเครื่องแต่งกายแบบท้องถิ่น เครื่องเทศ งานหัตถกรรม และของฝาก รวมถึงเป็นที่ตั้งของร้านอาหารและร้านนั่งสูบชีชะฮ์จำนวนมาก อาคารดั้งเดิมของซุกวากิฟมีอายุย้อนไปได้ถึงปลายศตวรรษที่ 19 – ต้นศตวรรษที่ 20 สร้างตามสถาปัตยกรรมแบบพื้นถิ่นของกาตาร์ และได้รับการบูรณะใหญ่ในปี 2006
ซุกวากิฟตั้งอยู่ในเขตอัลซูกในใจกลางกรุงโดฮา ซุกตั้งอยู่บนท้องลำน้ำที่แห้งเหือดไปแล้ว เรียกว่า "วาดีมุชัยริบ" (وادي مشيرب) ในอดีตเป็นพื้นที่พบปะของชาวเบดูอิน และเป็นสถานที่ที่คนท้องถิ่นนำสินค้ามาซื้อขายแลกเปลี่ยนกัน โดยเฉพาะสินค้าปศุสัตว์ ในปี 2003 ส่วนใหญ่ของซูกถูกทำลายจากเพลิงไหม้ ทำให้รัฐบาลจัดโครงการบูรณะซูกครั้งใหญ่ในปี 2006 ช่วงแรกของโครงการได้รับเงินทุนสนับสนุนจากเชคฮะมัด บิน เคาะลีฟะฮ์ อัษษานี และชัยเคาะฮ์มูซา บินต์ นาศิร พระชายา อาคารที่ก่อสร้างหลังทศวรรษ 1950 ถูกทุบทำลายทั้งหมด ในขณะที่อาคารที่เก่าแก่กว่านั้นจะได้รับการทำนุบำรุงและตกแต่งใหม่ โครงการซ่อมแซมนี้เสร็จสิ้นในปี 2008 กระบวนการลดความร้อนภายในซูกแบบดั้งเดิมนั้นได้ใช้ไม้และไม้ไผ่ที่นำเข้ามาจากพื้นที่หลายแห่งในเอเชีย
== อ้างอิง ==
ปสาน
สิ่งก่อสร้างในโดฮา
เร มัตสึซากิ

เร มัตสึซากิ (,  31 พฤษภาคม 1985-) เป็นนักพากย์หญิง ชาวญี่ปุ่น สังกัดเมาซูโปรโมชัน เกิดที่เมืองฟุกุโอกะ จังหวัดฟุกุโอกะ
== ผลงานพากย์ ==
จีเวลเพ็ต ซันไชน์ (มิซึชิโระ คานง)
จอมนางอหังการ โอดะ โนบุนะ (นิวะ นางาฮิเดะ)
ตัวเลือกสะกิดรักพลพรรคคนเพี้ยน (เรย์กาโด อายาเมะ)
เท็นชิ โนะ ดร็อป (อิจิเงะ โบตัง)
ไอดอลมาสเตอร์ ซินเดอเรลลาเกิร์ลส์ (โมโรโบชิ คิราริ)
 ไดฟ์ (อากิโนะ)
Shadowverse (ไซเซ็นจิ มิยาบิ)
โมอิปปง! หนึ่งแต้มฝัน (ซากากิบาระ มิโฮะ)
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2528
บุคคลจากฟูกูโอกะ
นักพากย์หญิงชาวญี่ปุ่น
กิตาบุลอุมม์

กิตาบุลอุมม์ (อาหรับ : كـتـاب الأم) เป็นบทสรุปฉบับแรกของประมวลกฎหมาย อิสลามที่ใช้เป็นแนวทางที่เชื่อถือได้โดย มัซฮับชาฟิอีของฟิกฮ์ (นิติศาสตร์อิสลาม) ภายในสาขาซุนนะฮ์ของศาสนาอิสลาม  งานนี้แต่งโดยผู้ก่อตั้งสำนักชาฟีอีคือ ท่านอิมามอัชชาฟิอี (ค.ศ. 767-820) คำว่า "อัลอุมม์ " หมายถึง "แบบอย่าง" กิตาบุลอุมม์ ได้รับการกล่าวขานถึงวิธีการที่ไร้กฎเกณฑ์ ในการพัฒนาหลักการทางกฎหมาย โดยพิจารณาจากสิ่งที่วะฮีย์ลงมา มากกว่าอำนาจตามรายงาน
== อ้างอิง ==
วรรณกรรมซุนนี
โบสถ์นักบุญยอห์นแห่งโซฮ์โรล

โบสถ์นักบุญยอห์น (Սուրբ Յովհաննէս Եկեղեցի) เป็นโบสถ์คาทอลิกอาร์มีเนียอายุศตวรรษที่ 5-6 ในหมู่บ้านโซฮ์โรล เทศมณฑลแชเบสแทร์ จังหวัดอาเซอร์ไบจานตะวันออก ประเทศอิหร่าน โบสถ์สร้างขึ้นใหม่ในปี 1840 โดย Samson Makintsev (Sam Khan; สมาชิกของกองพลบอกาตือร์) ด้วยอิฐ ทับบนฐานเดิมของโบสถ์หลังเดิม โบสถ์ได้รับการขึ้นทะเบียนมรดกแห่งชาติอิหร่านในปี 1968 รหัสทะเบียน 766
== อ้างอิง ==
โบสถ์คาทอลิกอาร์มีเนีย
ยหนซฮรล
มุสนัด อัชชาฟิอี

มุสนัด อัชชาฟิอี (مسند الشافعي) เป็นหนึ่งในตำราหะดีษ ที่มีชื่อเสียงซึ่งเขียนโดยอิมามอะบูอับดุลลอฮ์ มุฮัมมัด อิบน์ อิดรีส อัชชาฟิอี (ค.ศ. 767–820, ฮ.ศ. 150–204) ชาฮ์ อับดุลอะซีซ อัดดะฮ์ละวี บอกว่า "มุสนัดนี้ใช้เพื่อระบุหะดีษมัรฟูอ์”
== คำอธิบาย ==
หนังสือเล่มนี้มีหะดีษ เกือบ 2000 บท เป็นหนึ่งในมุสนัด (หนังสือหะดีษ) ที่เก่าสุดที่เคยเขียนขึ้น หนังสือเล่มนี้เขียนขึ้นในศตวรรษที่ 2 ของปฏิทินอิสลาม การรวบรวมหนังสือนี้จะไม่ใช่ผลงานของอิมามโดยตรง แต่เป็นการเขียนโดยนักวิชาการรุ่นหลังที่เป็นลูกศิษย์ของอัรเราะบีอ์ ดังที่อิบน์ ฮะญัร อัลอัสเกาะลานีอธิบาย
== อ้างอิง ==
วรรณกรรมซุนนี
ชาตียสังสัท

ชาตียสังสัท''' (জাতীয় সংসদ; ) เป็นสภานิติบัญญัติสูงสุดของประเทศบังกลาเทศ มี 350 ที่นั่ง 50 ที่นั่งในจำนวนนี้ได้รับการสงวนไว้สำหรับผู้หญิงโดยเฉพาะ ผู้ที่ได้รับการเลือกตั้งเข้าสู่ชาตียสังสัทเรียกว่าสมาชิกสังสัท การเลือกตั้งสมาชิกสังสัทจะจัดขึ้นทุก ๆ 5 ปี เว้นแต่ว่าประธานาธิบดีจะยุบสภาล่วงหน้า การเลือกตั้งชาตียสังสัท ชุดที่ 11 ซึ่งเป็นการเลือกตั้งครั้งล่าสุดจัดขึ้นเมื่อวันที่ 30 ธันวาคม พ.ศ. 2561
==อ้างอิง==
รัฐสภาบังกลาเทศ
สภานิติบัญญัติแห่งชาติ
สภานิติบัญญัติระบบสภาเดียว
อายากะ ฟูกูฮาระ

อายากะ ฟูกูฮาระ (福原 綾香ふくはら あやか, 31 ธันวาคม 1989 -) เป็นนักพากย์ หญิงชาวญี่ปุ่น เกิดในจังหวัดคาโงชิมะ สังกัด อครอสเอนเทอร์เทนเมนต์ สูง 163 ซม.
ผลงานเด่น ได้แก่ ชิบุยะ ริง ใน ไอดอลมาสเตอร์ ซินเดอเรลลาเกิร์ลส์ และ ทาโร มิซากิ ใน กัปตันซึบาสะ
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2532
บุคคลจากจังหวัดคาโงชิมะ
นักพากย์หญิงชาวญี่ปุ่น
ริกะ ทาจิบานะ

ริกะ ทาจิบานะ (立花 理香たちばな りか,  27 กุมภาพันธ์ 1987- ) เป็นนักพากย์  นางแบบ และ นักร้องหญิง ชาวญี่ปุ่น เกิดที่จังหวัดฮิโรชิมะ สังกัด PUGNUS สามีของเธอคือเค็นยะ วากัตสึกิ เป็นนักเบสบอลมืออาชีพ
== ผลงานพากย์ ==
ระหว่างท้องฟ้ากับทะเล (มุรากามิ นามิโนะ)
ฮาจิงัตสึโนะซินเดอเรลลาไนน์ (อาซาดะ อาโออิ)
 ไดฟ์ (โมโมจิ คิรุยะ)
เก็บเงินต่างโลก 8 หมื่นเหรียญไว้ใช้ยามเกษียณไงคะ (คอลเล็ต)
ไลเออร์ ไลเออร์ (อากิซึกิ โนอะ)
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2530
นักร้องป็อปหญิงญี่ปุ่น
นักพากย์หญิงชาวญี่ปุ่น
หวัง ไหลชุน

หวัง ไหลชุน (s=王来春|p=Wáng Láichūn, Grace Wang เกิด พ.ศ. 2509 หรือ 2510) มหาเศรษฐินีชาวจีนสัญชาติฮ่องกง เป็นประธานและผู้ร่วมก่อตั้งบริษัทผู้ผลิตอุปกรณ์อิเล็กทรอนิกส์ Shenzhen Luxshare Precision Industry Co., Ltd|italic=no (深圳立讯精密工业股份有限公司) หรือที่รู้จักในชื่อ Luxshare-ICT (立讯精密) ซึ่งจัดตั้งขึ้นในเดือนพฤษภาคม พ.ศ. 2547 ในนครตงกว่าน ประเทศจีน โดยบริษัทรับออกแบบและผลิตสายสัญญาณคอมพิวเตอร์ นอกจากนี้บริษัทยังเป็นผู้ประกอบชิ้นส่วนรายหลักของผลิตภัณฑ์แอร์พอดของบริษัทแอปเปิล และบริษัทได้จดทะเบียนซื้อขายหลักทรัพย์ในกระดาน SME ของตลาดหลักทรัพย์เชินเจิ้นใน พ.ศ. 2553
หลังจากจบการศึกษาจากโรงเรียนมัธยมต้นใน พ.ศ. 2531 เธอเข้าร่วมโรงงานผลิตอุปกรณ์เชื่อมต่ออิเล็กทรอนิกส์ใต้น้ำสำหรับงานทางทะเลของบริษัทฟ็อกซ์คอนน์ ในเชินเจิ้นในตำแหน่งพนักงานในสายการผลิต และต่อมาได้เลื่อนตำแหน่งเป็นหัวหน้าแผนก ในปี 2542 เธอลาออกจากฟ็อกซ์คอนน์แล้วร่วมกับหวัง ไหลเชิง (王来生) น้องชาย เข้าซื้อบริษัท Hong Kong Luxshare ต่อมาในปี 2547 จึงทำการก่อตั้งบริษัท Luxshare Precision Industry ซึ่งเธอดำรงตำแหน่งประธานบริษัท และน้องชายทำหน้าที่เป็นรองประธาน ในช่วงแรกดำเนินการผลิตตามคำสั่งจากบริษัทฟ็อกซ์คอนน์เป็นหลัก จนเมื่อต้นปี 2553 ได้ปรับเป้าหมายทางธุรกิจเป็นดำเนินการผลิตอุปกรณ์เชื่อมต่อซึ่งเป็นสินค้าของตนเอง
ในปี 2557 หนังสือพิมพ์ เดอะเดลีเทลิกราฟ ประกาศว่าเธอเป็นหนึ่งในมหาเศรษฐินีที่สร้างฐานะด้วยตัวเองที่มีอายุน้อยที่สุดในโลก ในขณะอายุ 46 ปี
ใน พ.ศ. 2564 เธอเป็นผู้หญิงที่ร่ำรวยที่สุดอันดับสองของจีนตามรายงานของหนังสือพิมพ์ ไชน่าเดลี
== อ้างอิง ==
มหาเศรษฐีชาวจีน
นักธุรกิจชาวจีน
มหาเศรษฐินี
บุคคลที่เกิดในคริสต์ทศวรรษ 1960
มารินะ อิโนอูเอะ

มารินะ อิโนอูเอะ (井上 麻里奈いのうえ まりな, 20 มกราคม 1985 -) เป็นนักพากย์ และ ผู้บรรยาย หญิง ชาวญี่ปุ่น เกิดที่โตเกียว สังกัดอาโอนิโปรดักชัน ส่วนสูง 162 ซม.
== ผลงานพากย์ ==
แชมเปี้ยนขนมปัง สูตรดังเขย่าโลก (คัมมุริ ชิเงรุ)
ซาโยนาระ คุณครูผู้สิ้นหวัง (คิตสึ จิริ)
มินามิเกะ สามสาวซ่าฮายกแก๊ง (มินามิ คานะ)
เซคิเร (ทสึกิอุมิ)
อุมิเนะโกะโนะนะกุโคะโระนิ (อุชิโรมิยะ เจชิกะ)
ผู้พิทักษ์สลับขั้ว (เซโน นัตสึรุ)
ปริศนารักสลักแค้นข้ามภพ (มุราซาเมะ โทโกะ)
ผ่าพิภพไททัน (อาร์มิน อาร์แลร์ท)
พิชิตรัก พิทักษ์โลก (ยาโตงามิ โทวกะ)
ไอดอลสาวชาวไร่ (โยชิดะ โคโจ)
พี่น้องปริศนาโรงเรียนมหาเวท (วาตานาเบะ มาริ)
ตราบวันฟ้าใส (โคดะ เคียวโกะ)
มายฮีโร่ อคาเดเมีย (ยาโอโยโรซึ โมโมะ)
แคมป์สบายสไตล์สาว ๆ (คางามิฮาระ ซากุระ)
มหาเวทย์ผนึกมาร (เซนอิง มาอิ)
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2528
บุคคลจากมหานครโตเกียว
นักร้องเพลงประกอบอนิเมะ
นักร้องป็อปหญิงญี่ปุ่น
นักพากย์หญิงชาวญี่ปุ่น
โฮโนกะ อิโนอุเอะ

โฮโนกะ อิโนอุเอะ (井上 ほの花いのうえ ほのか, 9 กุมภาพันธ์ 1998 -) เป็น นักพากย์ และ นักร้อง หญิง ชาวญี่ปุ่น เกิดที่จังหวัดคานางาวะ สังกัดออฟฟิศอาเนโมเน แม่ของเธอเป็นนักพากย์ คิกุโกะ อิโนอุเอะ
== ผลงานพากย์ ==
วันสิ้นโลกนี้ทำอะไร ยุ่งหรือเปล่า มาช่วยเราได้ไหม (ฟีราคอร์ลีเบีย โดริโอ)
ระหว่างท้องฟ้ากับทะเล (รูบี อาซึมิ)
เอเดนส์ซีโร่ (เสี่ยวเหมย์)
สโลว์ลูป (นิโนมิยะ ไอโกะ)
อาร์พีจี ฟูโดซัง (คาซาอิโระ โคโตเนะ)
ในใจของคุโนอิจิ สึบากิ (ทัมโปโปะ)
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2541
บุคคลจากจังหวัดคานางาวะ
นักร้องป็อปหญิงญี่ปุ่น
นักพากย์หญิงชาวญี่ปุ่น
มาริโกะ โคดะ

มาริโกะ โคดะ (國府田 マリ子國府田 マリ子, 5 กันยายน 1969 -) เป็น นักพากย์ นักร้อง นักแสดง และ ผู้บรรยาย ชาวญี่ปุ่น เกิดที่จังหวัดไซตามะ สังกัดอาโอนิโปรดักชัน
== ผลงานพากย์ ==
มาร์มาเลดบอย (โคอิชิกาวะ มิกิ)
มอนสเตอร์ฟาร์ม (โฮลี)
ชุลมุนวุ่นรักเทพพิทักษ์จากจันทรา (เสี่ยวหลิน)
คาน่อน (มินาเสะ นายุกิ)
ไขกุญแจข้ามโลก (มินาเสะ นายุกิ)
 ไดฟ์ (มิซาโตะ)
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2512
บุคคลจากจังหวัดไซตามะ
นักแสดงหญิงชาวญี่ปุ่น
นักร้องป็อปหญิงญี่ปุ่น
นักพากย์หญิงชาวญี่ปุ่น
อ็องรี ฌีโร

อ็องรี ออนอเร ฌีโร (18 มกราคม ค.ศ. 1879 - 11 มีนาคม ค.ศ. 1949) เป็นนายพลชาวฝรั่งเศสและผู้นำของกองกำลังฝรั่งเศสเสรีในช่วงสงครามโลกครั้งที่สอง จนกระทั่งเขาถูกบังคับให้เกษียณใน ค.ศ. 1944
เกิดในครอบครัวชาวอาลซัสในกรุงปารีส จบการศึกษาจากสถาบันวิชาทหารแซ็ง-ซีร์ (Saint-Cyr military academy) และเข้ามาเป็นทหารในแอฟริกาเหนือของฝรั่งเศส เขาได้รับบาดเจ็บและถูกทหารเยอรมันจับกุมในช่วงสงครามโลกครั้งที่หนึ่ง แต่สามารถหลบหนีออกจากค่ายเชลยศึกมาได้ ในช่วงระหว่างสงคราม ฌีโรได้เดินทางกลับไปยังแอฟริกาเหนือและเข้าต่อสู้รบในสงครามริฟ ซึ่งทำให้เขาได้รับปูนบำเหน็จด้วยเครื่องอิสริยาภรณ์เลฌียงดอเนอร์
ในช่วงแรกของสงครามโลกครั้งที่สอง ฌีโรได้สู้รบในเนเธอร์แลนด์ ในเดือนพฤษภาคม ค.ศ. 1940 เขาถูกทหารเยอรมันจับกุมอีกครั้ง แต่สามารถหลบหนีจากการถูกคุมขังได้สำเร็จอีกครั้งในเดือนเมษายน ค.ศ. 1942 ภายหลังจากการวางแผนอย่างรอบคอบเป็นเวลาสองปี จากภายในฝรั่งเศสเขตวีชี เขาทำงานให้กับฝ่ายสัมพันธมิตรอย่างลับ ๆ และได้รับมอบหมายหน้าที่ในบังคับบัญชาการต่อกองกำลังทหารฝรั่งเศสในแอฟริกาเหนือภายหลังปฏิบัติการคบเพลิง (พฤศจิกายน ค.ศ. 1942) ตามมาด้วยการลอบสังหารฟร็องซัว ดาร์ล็อง ในเดือนมกราคม ค.ศ. 1943 เขาเข้าร่วมในการประชุมกาซาบล็องกาพร้อมกับชาร์ล เดอ โกล, วินสตัน เชอร์ชิล และแฟรงกลิน ดี. โรสเวลต์ ต่อมาในปีเดียวกัน ฌีโรและเดอ โกล ได้เป็นประธานร่วมของคณะกรรมการแห่งการปลดปล่อยชาติฝรั่งเศส แต่กลับสูญเสียแรงสนับสนุนและลาออกจากตำแหน่งด้วยคับข้องใจในเดือนเมษายน ค.ศ. 1944
หลังสงคราม ฌีโรได้รับเลือกให้เข้าสู่สมัชชาร่างรัฐธรรมนูญแห่งสาธารณรัฐฝรั่งเศสที่สี่ เขาเสียชีวิตในดีฌงใน ค.ศ. 1949
บุคคลที่เกิดในปี พ.ศ. 2422
บุคคลที่เสียชีวิตในปี พ.ศ. 2492
บุคคลจากปารีส
นายพลชาวฝรั่งเศส
พลเอกแห่งกองทัพ
ทหารชาวฝรั่งเศสในสงครามโลกครั้งที่หนึ่ง‎
ทหารในสงครามโลกครั้งที่สอง
ผู้ได้รับเครื่องอิสริยาภรณ์เลฌียงดอเนอร์
คุณวายร้ายกับวันหยุดสบาย ๆ ของเขา

คุณวายร้ายกับวันหยุดสบาย ๆ ของเขา  เป็นซีรีส์มังงะญี่ปุ่น แต่งเรื่องและวาดภาพโดยยู โมริกาวะ เผยแพรทางเว็บไซต์พิซิฟตั้งแต่ปี พ.ศ. 2561 รวบรวมตีพิมพ์เป็นหนังสือมังงะรวมเล่มโดยสแควร์เอนิกซ์ถึงเล่มที่ 4 เมื่อเดือนกุมภาพันธ์ พ.ศ. 2565  มังงะมีลิขสิทธิ์ในประเทศไทยโดยสำนักพิมพ์รักพิมพ์ มีการประกาศสร้างซีรีส์อนิเมะโทรทัศน์ดัดแปลงผลิตโดยสตูดิโอชินเอแอนิเมชันและซินเนอร์จีเอสพี
== ตัวละคร ==
== อ้างอิง ==
== แหล่งข้อมูลอื่น ==
มังงะที่ตีพิมพ์ในปี พ.ศ. 2561
การ์ตูนญี่ปุ่นแนวสุขนาฏกรรม
การ์ตูนญี่ปุ่นแนวโจเซ
เว็บคอมิกที่ได้รับการตีพิมพ์
ริกะ โมรินางะ

ริกะ โมรินางะ (森永 理科もりなが りか, 25 เมษายน 1980 -) เป็นนักพากย์ นักแสดงละครเวที และ นักร้อง ชาวญี่ปุ่น รับหน้าที่ร้องนำวง functioncode เกิดที่โตเกียว สังกัดเมาซูโปรโมชัน
== ผลงานพากย์ ==
โรเซน ไมเดน (โซเซย์เซกิ)
คะมิจุ! หนูเป็นเทพเจ้า! (ซาเองุสะ มัตสึริ)
เจ้าหญิงปีศาจ (ฟรานซิสกา)
มินามิเกะ สามสาวซ่าฮายกแก๊ง (มาโกโตะ)
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2523
บุคคลจากมหานครโตเกียว
นักร้องหญิงญี่ปุ่น
นักพากย์หญิงชาวญี่ปุ่น
รากหญ้าบรรดาศักดิ์

รากหญ้าบรรดาศักดิ์  เป็นซีรีส์มังงะญี่ปุ่นแนวอัตชีวประวัติ แต่งเรื่องและวาดภาพโดยฮิโรมุ อารากาวะ ตีพิมพ์ในนิตยสารมังงะ ของสำนักพิมพ์ชินโชกังตั้งแต่เดือนธันวาคม พ.ศ. 2549 ถึงมีนาคม พ.ศ. 2552 เมื่อนิตยสารยุติการตีพิมพ์ ซีรีส์มังงะย้ายไปตีพิมพ์ในนิตยสารวิงส์ในเดือนมิถุนายนของปีเดียวกัน ซีรีส์มังงะตีพิมพ์เป็นรายสะดวก รวบรวมตีพิมพ์เป็นหนังสือมังงะรวมเล่มไวด์บังถึงเล่มที่ 7 เมื่อเดือนตุลาคม พ.ศ. 2564 ซีรีส์มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์อนิเมะโทรทัศน์ดัดแปลงผลิตโดยสตูดิโอพายอินเดอะสกาย มออกอากาศตั้งแต่เดือนกรกฎาคม พ.ศ. 2566
== อ้างอิง ==
== อ่านเพิ่มเติม ==
== แหล่งข้อมูลอื่น ==
มังงะที่ตีพิมพ์ในปี พ.ศ. 2549
อนิเมะที่ออกฉายในปี พ.ศ. 2566
ซีรีส์อนิเมะโทรทัศน์ที่เปิดตัวในปี พ.ศ. 2566
การ์ตูนญี่ปุ่นแนวสุขนาฏกรรม
การ์ตูนญี่ปุ่นแนวโชโจะ
การ์ตูนญี่ปุ่นแนวเสี้ยวชีวิต
สยามอินเตอร์คอมิกส์
ซาโตมิ อาเกซากะ

ซาโตมิ อาเกซากะ (明坂 聡美あけさか さとみ, 2 มกราคม 1988 -) เป็นนักพากย์ นักร้อง และ นักแสดงละครเวที ชาวญี่ปุ่น สังกัดอามิวเรต เกิดที่จังหวัดไซตามะ
== ผลงานพากย์ ==
ครูพิเศษจอมป่วน รีบอร์น! (โครม โดกุโระ)
เลเวล อี (เอโดงาวะ มิโฮะ)
สามนางฟ้าผ่าโลกนิวเคลียร์ (โนมุระ ทาเอโกะ)
บันทึกชมรมริมเขื่อนหลังเลิกเรียน (โอโนะ มาโกโตะ)
วีวี่ บทเพลงจักรกลกู้ศตวรรษ (เกรซ)
อิเซไก โชกัง วะ นิโดเมะ เดซุ (โลอา)
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2531
บุคคลจากจังหวัดไซตามะ
นักร้องป็อปหญิงญี่ปุ่น
นักแสดงหญิงชาวญี่ปุ่น
นักพากย์หญิงชาวญี่ปุ่น
รินะ ฮนอิซูมิ

รินะ ฮนอิซูมิ (, 4 กุมภาพันธ์ 1993 -) เป็น นักพากย์หญิง ชาวญี่ปุ่น เกิดที่จังหวัดฟุกุชิมะ สังกัด 81 Produce
== ผลงานพากย์ ==
ฮักโตะ! พรีเคียว (ยากุชิจิ ซายะ)
พลันเดอเรอร์ (ฮินะ)
ทามาโยมิ (โอมุระ ชิรางิกุ)
วัยฝันปั้นแก้วมัค (อาโอกิ โทโกะ)
ปุจิเซกะ (ฮิโนโมริ ชิซึกุ)
อิเซไก โชกัง วะ นิโดเมะ เดซุ (มิเนโกะ)
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2536
บุคคลจากจังหวัดฟูกูชิมะ
นักพากย์หญิงชาวญี่ปุ่น
อัลฟิกฮุลอักบัร

อัลฟิกฮุลอัลบัร (الفقه الأكبر) หรือ "ความรู้ที่ยิ่งใหญ่ที่สุด" เป็นข้อความอิสลามยุคแรกที่ได้รับความนิยมซึ่งมาจากนักนิติศาสตร์ชาวมุสลิมคือ อะบูฮะนีฟะฮ์ เป็นหนึ่งในไม่กี่ผลงานที่ยังหลงเหลืออยู่ของอะบูฮะนีฟะฮ์ เป็นการสรุปบทความพื้นฐานของความเชื่อซุนนะฮฺในขณะที่หักล้างความเชื่อของกลุ่มเหล่านั้นที่ถูกมองว่าเป็นอิสลามนอกออร์โธดอกซ์หรืออิสลามกระแสหลัก ได้แก่ มุอ์ตะซิละฮ์, เกาะดะรียะฮ์ และ เคาะวาริจญ์ ท่ามกลางกลุ่มอื่นๆ เป็นการอธิบายนโยบายของซุนนะฮ์ในการจัดการกับคุณลักษณะที่คลุมเครือของอัลลอฮ์ และเจาะลึกรายละเอียดว่าอัลกุรอานเป็นคำพูดนิรันดร์ของอัลลอฮ์อย่างไร
== เนื้อหา ==
เนื้อหาเริ่มต้นด้วยการสรุปบทความพื้นฐานแห่งความเชื่อ และกล่าวต่อไปถึงแก่นแท้นิรันดร์ (ศิฟาต) ของอัลลอฮ์ พระนามและคุณลักษณะของพระองค์ และอัลกุรอานเป็นพระวจนะของพระองค์ หลังจากนั้นจะอธิบายอย่างละเอียดเกี่ยวกับวิธีที่คนๆ หนึ่งได้รับศรัทธาที่แท้จริง (อีมาน) หรือเข้าสู่สถานะของความปฏิเสธ (กาฟิร) หลังจากเข้ามาในโลกนี้ หัวข้อของนบีและเราะซูล ยังถูกกล่าวถึงในรายละเอียดบางอย่าง ตามมาด้วยการอภิปรายเกี่ยวกับ4 เคาะลีฟะฮ์ผู้ทรงธรรม และเศาะฮาบะฮ์อื่นๆ และทัศนคติของผู้ศรัทธาควรมีต่อพวกเขาอย่างไร
ในการหักล้างศัตรูทางอะกีดะฮ์ของพวกเขาคือ พวกมุอ์ตะซิละฮ์, พวกเคาะวาริจญ์, และกลุ่มอื่นๆ—ข้อความนี้โต้แย้งว่าผู้ปฏิเสธ ไม่ได้ออกจากอิสลามโดยการทำบาป มีการนำเสนอการอภิปรายเกี่ยวกับปาฏิหาริย์ที่อัลลอฮ์ทรงประทานแก่บ่าวต่างๆของพระองค์ ตามด้วยการวิเคราะห์เชิงลึกเกี่ยวกับอีมาน (ความศรัทธาที่แท้จริง) และอิสลาม (การยอมจำนน) และขอบเขตที่ความศรัทธาของบุคคลนั้นเพิ่มขึ้นและลดลง ประเด็นอื่นๆ ที่เกิดขึ้นในข้อความ ได้แก่ ความเอื้อเฟื้อเผื่อแผ่และความยุติธรรมของอัลลอฮ์ในการจัดการกับบ่าวของพระองค์, การเสด็จสู่ฟากฟ้าของท่านนบี (มิอ์รอจญ์); และประเด็นทางวันกิยามะฮ์ เช่น การตั้งคำถามในหลุมฝังศพ, ยะอ์ญูจญ์และมะอ์ญูจญ์ และสัญญาณอื่นๆ ที่รอคอยของวันกิยามะฮ์ แม้ว่าผู้เขียนจะปฏิบัติตามคำสั่งเฉพาะในข้อความ แต่บางครั้งเขาก็พูดซ้ำบางประเด็นที่กล่าวถึงแล้วเพื่อเน้นย้ำ ตัวอย่างเช่น เนื่องจากความสำคัญของอัลกุรอาน เขายืนยันหลายครั้งว่าคำพูดชั่วนิรันดร์ของอัลลอฮ์ไม่เหมือนกับคำพูดที่สร้างขึ้นของมนุษย์
== อ้างอิง ==
วรรณกรรมซุนนี
อำเภอกาจีปุระ

กาจีปุระ (গাজীপুর) เป็นอำเภอในภาคธากา ทางตอนกลางของประเทศบังกลาเทศ มีขนาดพื้นที่ 1741.53 ตร.กม. เป็นบ้านเกิดของ ตาจุดดิน อะหมัด นายกรัฐมนตรีคนแรกของบังกลาเทศ  และเป็นศูนย์กลางการต่อสู้และการเคลื่อนไหวที่โดดเด่นตลอดประวัติศาสตร์
กาจีปุระยังเป็นที่ตั้งของ โลกีอิจเทมา ซึ่งเป็นงานชุมนุมของชาวมุสลิมประจำปีที่ใหญ่เป็นอันดับ 2 ของโลกซึ่งมีผู้เข้าร่วมมากกว่า 5 ล้านคน มีสถานที่ที่น่าสนใจมากมายในอำเภอนี้ เช่น มหาวิทยาลัย วิทยาลัย สวนซาฟารี และอุทยานแห่งชาติ
== อ้างอิง ==
อำเภอของประเทศบังกลาเทศ
อิบูกิ คิโดะ

อิบูกิ คิโดะ (木戸 衣吹きど いぶき, 14 พฤศจิกายน 1997 -) เป็นนักพากย์หญิง ชาวญี่ปุ่น เกิดที่เมืองอาโอโมริ จังหวัดอาโอโมริ สังกัดโฮริโปรอินเตอร์เนชันแนล
== ผลงานพากย์ ==
โอนิไอ (ฮิเมโนะโคจิ อากิโกะ)
โกลเดนไทม์ (โอกะ จินามิ)
พี่สาวมาแล้ว (ฟุจิซากิ มินะ)
อลวนรักหักแฟล็ก (นานามิ ไนต์ เบลดฟีลด์)
โตเกียว ESP (อุรุชิบะ ริงกะ)
ISUCA (ชิมาซึ ซากุยะ)
เรกัง (อามามิ ฮิบิกิ)
บากุอง (นากาโนะ จิซาเมะ)
น้องสาวของผมคืออาจารย์เอโรมังกะ (จินโนะ เมงุมิ)
 ไดฟ์ (ทสึมุงิ)
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2540
บุคคลจากจังหวัดอาโอโมริ
นักพากย์หญิงชาวญี่ปุ่น
ฟอร์มูลาวันชิงแชมป์โลก 2023

Pages using multiple image with auto scaled images

การแข่งขัน เอฟไอเอ ฟอร์มูลาวันชิงแชมป์โลก 2023 (2023 FIA Formula One World Championship) เป็นการแข่งขันรถฟอร์มูลาวันชิงแชมป์โลกครั้งที่ 74 เป็นการแข่งขันชิงแชมป์โลกที่รับรองโดย สหพันธ์รถยนต์ระหว่างประเทศ (เอฟไอเอ) ซึ่งเป็นหน่วยงานกำกับดูแลการแข่งขันรถยนต์ระดับนานาชาติ ในฐานะการแข่งขันระดับสูงสุดของการแข่งรถประเภทล้อเปิด (open-wheel racing cars) โดยการแข่งขันชิงแชมป์โลกจะมีกำหนดการเข้าร่วมการแข่งขันหรือกรังด์ปรีซ์ที่จัดขึ้นทั่วโลก นักขับและทีมผู้ผลิตจะแข่งขันกันเพื่อชิงตำแหน่งผู้ชนะเลิศประเภทนักขับ และผู้ชนะเลิศประเภททีมผู้ผลิตตามลำดับ ในปีนี้จะมีการแข่งขัน 23 กรังด์ปรีซ์ ซึ่งจะจัดขึ้นทั่วโลก 
นักขับและทีมผู้ผลิตจะแข่งขันกันเพื่อชิงตำแหน่งผู้ชนะเลิศประเภทนักขับ และผู้ชนะเลิศประเภททีมผู้ผลิตตามลำดับ โดยที่ มักซ์ แฟร์สตัปเปิน นักแข่งของ เร็ดบุลเรซซิง เป็นแชมป์โลกประเภทนักขับคนปัจจุบัน ในขณะที่ทีมของเขาเป็นแชมป์โลกประเภทผู้ผลิต  
== ผู้เข้าแข่งขัน ==
ทีมและนักขับต่อไปนี้อยู่ภายใต้สัญญาที่จะเข้าร่วมการแข่งขันชิงแชมป์โลกปี 2023
== ปฏิทินการแข่งขัน ==
การแข่งขันในปี 2023 ประกอบไปด้วยการแข่งขัน 22 รายการ 
== ผลการแข่งขันและตารางคะแนน ==
=== กรังด์ปรีซ์ ===
=== ระบบคะแนน ===
คะแนนจะมอบให้กับนักขับ 10 อันดับแรกและนักขับที่ทำรอบเร็วที่สุด ซึ่งนักขับที่ทำรอบที่เร็วที่สุดจะต้องอยู่ใน 10 อันดับแรกเพื่อรับคะแนน และคะแนนรอบสปรินต์จะมอบให้กับนักขับ 8 อันดับแรก ในกรณีที่คะแนนเสมอกันระบบนับถอยหลังจะถูกใช้โดยที่นักขับที่มีผลการแข่งขันดีที่สุดจะได้รับการจัดอันดับสูงกว่า หากผลลัพธ์ที่ดีที่สุดเหมือนกันจะตัดสินโดยผลลัพธ์ถัดไปที่ดีที่สุด คะแนนจะมอบให้สำหรับทุกการแข่งขันโดยใช้ระบบต่อไปนี้:
=== ตารางคะแนนชิงแชมป์โลกประเภทนักขับ ===
== อ้างอิง ==
ฟอร์มูลาวัน
แอนตี (อัลบั้ม)

แอนตี (Anti) เป็นสตูดิโออัลบั้มลำดับที่ 8 ของรีแอนนา วางจำหน่ายเมื่อวันที่ 28 มกราคม ค.ศ. 2016 โดยร็อกเนชัน และเวสต์เบอรีโรด รีแอนนาเริ่มบันทึกเสียงในปี ค.ศ. 2014 หลังจากสิ้นสุดสัญญากับเดฟแจมเรเคิดดิงส์ ซึ่งออกอัลบั้มทั้งหมดของเธอตั้งแต่เปิดตัวในปี ค.ศ. 2005 ในฐานะผู้อำนวยการสร้าง รีแอนนาได้บันทึกอัลบั้มแอนตีร่วมกับโปรดิวเซอร์ ได้แก่ เจฟฟ์ แบสเกอร์, โบย-1ดา, ดีเจมัสตาร์ด, ฮิต-บอย, ไบรอัน เคนเนดี, ทิมบาแลนด์ และโนไอดี ที่สตูดิโอในแคนาดา สหรัฐอเมริกา และฝรั่งเศส ซิสซาและเดรกได้มีส่วนร่วมในฐานะนักร้องรับเชิญ
แอนตีเกิดขึ้นในช่วงที่รีแอนนากำลังเผชิญกับการต่อสู้ความคิดสร้างสรรค์และความวุ่นวายทางอารมณ์ โดยนำเสนอการสร้างบรรยากาศที่โดดเด่นด้วยจังหวะโลไฟ เสียงร้องที่ดูเพี้ยน และการเรียบเรียงจังหวะดาวน์เทมโป ครึ่งแรกประกอบด้วยเบส - แทร็กหนัก และช่วงที่สองโดดเด่นด้วยดนตรีแบบมินิมอลลิสต์ เมื่อเปรียบเทียบกับเพลงแดนซ์ที่ดูเหมาะกับการเปิดในคลื่นวิทยุของในอัลบั้มก่อน ๆ ของเธอแล้ว แอนตีถือเป็นอัลบั้มแนวเพลงทางเลือกแนวออลเทอร์เนทิฟอาร์แอนด์บี ป็อป และแดนซ์ฮอลล์ ซึ่งเต็มไปด้วยมิวท์และจิตวิญญาณมากกว่า เพลงของเธอพาสำรวจสไตล์ที่ผสมผสานตั้งแต่ฮิปฮอป โซล ไซคีเดลิก ดูวอป คันทรี ซินท์ร็อก และแทร็ป เนื้อเพลงมีเนื้อหาเกี่ยวกับอารมณ์ที่เกิดจากความรักและความสัมพันธ์ ตั้งแต่ความรักและความปรารถนาไปจนถึงการหักหลังและการปลดปล่อย โดยมีการอ้างอิงถึงเรื่องเพศ ยาเสพติด และแอลกอฮอล์
แคมเปญส่งเสริมการค้าของอัลบั้ม จากฤดูร้อนของปี ค.ศ. 2014 ประกอบด้วยความล่าช้าในการเผยแพร่ที่ยืดเยื้อ และมีข้อตกลงมูลค่า 25 ล้านดอลลาร์กับซัมซุง รีแอนนาประกาศภาพหน้าปกและชื่ออัลบั้ม ณ มามาแกลเลอรี เมื่อวันที่ 7 ตุลาคม ค.ศ. 2015 แอนตีเวิลด์ทัวร์เริ่มตั้งแต่เดือนมีนาคมถึงพฤศจิกายน ค.ศ. 2016 และสี่เพลงได้รับการปล่อยตัวเป็นซิงเกิลรวมถึงเพลง "เวิร์ก" ขึ้นอันดับหนึ่งของบิดบอร์ดฮอต 100 ในสหรัฐอเมริกาแอนตีเป็นอัลบั้มอันดับหนึ่งที่สองของรีแอนนา และเป็นอัลบั้มแรกของผู้หญิงผิวสีที่ใช้เวลา 300 สัปดาห์ในบิดบอร์ด 200 อัลบั้มนี้ติดอันดับชาร์ตในแคนาดาและนอร์เวย์ และสูงสุดในห้าอันดับแรกของชาร์ตในประเทศต่าง ๆ ในยุโรป เช่น เดนมาร์ก เยอรมนี ไอร์แลนด์ สเปน สวีเดน และสวิตเซอร์แลนด์
ในสื่อพิมพ์ร่วมสมัย นักวิจารณ์ชมเชยความซื่อตรงทางอารมณ์ของอัลบั้ม แต่ถูกแยกในด้านโปรดิวชัน การยกย่องเน้นไปที่เสรีภาพทางดนตรีที่เพิ่งค้นพบของรีแอนนา และวิจารณ์รายการเพลงที่ดูเหม่อลอย บางคนมีปัญหาเรื่องการไม่มีเพลงที่เหมาะกับคลื่นวิทยุ แต่คนอื่น ๆ ตั้งข้อสังเกตว่าการเปลี่ยนแปลงทางดนตรีบ่งบอกถึงวุฒิภาวะทางศิลปะของรีแอนนา ในฐานะศิลปินอัลบั้มที่เกินกว่าสถานะคำว่าป็อปสตาร์ของเธอ ในงานประกาศผลรางวัลแกรมมี ปี ค.ศ. 2017 อัลบั้มและซิงเกิลได้รับการเสนอชื่อเข้าชิง 6 ครั้ง รวมถึงหนึ่งรางวัลสำหรับอัลบั้มเออเบินร่วมสมัยยอดเยี่ยม แอนตีปรากฏในรายการส่งท้ายทศวรรษปี ค.ศ. 2010 โดยสื่อสิ่งพิมพ์ เช่น บิดบอร์ด, เอ็นเอ็มอี และพิตช์โฟร์ก อยู่ในอันดับที่ 230 บนโรลลิงสโตนฉบับปี ค.ศ. 2020 จาก 500 อัลบั้มที่ยิ่งใหญ่ที่สุดตลอดกาล
== รางวัล ==
== รายการเพลง ==
เครดิตดัดแปลงจากเว็บไซต์อย่างเป็นทางการของรีแอนนา
หมายเหตุ
หมายถึงผู้ผลิตร่วม
หมายถึงผู้ผลิตเพิ่มเติม
หมายถึงผู้ผลิตเสียง
"Work" มีการร้องเพิ่มเติมโดยปาร์ตีเน็กซ์ดอร์
"Desperado" มีเสียงร้องพื้นหลังเพิ่มเติมโดยเจมส์ ฟอนเติลรอย
"Woo" มีการร้องเพิ่มเติมโดยแทรวิส สก็อตต์
== อ้างอิง ==
== แหล่งข้อมูลอื่น ==
Promotional website
อัลบั้มเพลงในปี พ.ศ. 2559
อัลบั้มเพลงของรีแอนนา
โซฮ์โรล

โซฮ์โรล (سهرل) เป็นหมู่บ้านในตำบลรูดกอต อำเภอซูฟียอน เทศมณฑลแชเบสแทร์ จังหวัดอาเซอร์ไบจานตะวันออก ประเทศอิหร่าน จากสำมะโน พ.ศ. 2549 หมู่บ้านนี้มีประชากร 209 คนใน 55 ครัวเรือน
== อ้างอิง ==
หมู่บ้านในประเทศอิหร่าน
วัดสุวรรณมาตร

วัดสุวรรณมาตร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ ณ บ้านวังคู หมู่ที่ 3 ในตำบลคลองอุดมชลจร อำเภอเมืองฉะเชิงเทรา จังหวัดฉะเชิงเทรา มีเนื้อที่ในการสร้างวัด จำนวน 8 ไร่ 3 งาน 60 ตารางวา ปัจจุบันมีพระครูสุวรรณธรรมวงศ์ (เสียง) เจ้าคณะตำบลคลองอุดมชลจร	ดำรงตำแหน่งเจ้าอาวาส
วัดสุวรรณมาตร หรือเดิมเรียกว่า วัดคัดซ้อน จัดตั้งเมื่อ พ.ศ. 2430 ได้รับพระราชทานวิสุงคามสีมาเมื่อ พ.ศ. 2445 เขตวิสุงคามสีมากว้าง 24 เมตร ยาว 30 เมตร ผู้บริจาคที่ดินสร้างวัด คือ นายธูป ทองธรรมรงค์ ได้รับพระราชทานวิสุงคามสีมาครั้งหลังเมื่อวันที่ 24 กุมภาพันธ์ พ.ศ. 2558 เป็นสถานที่ที่ประชาชน ชาวตำบลคลองอุดมชลธรและชุมชนใกล้เคียงใช้ประกอบพิธีกรรมทางศาสนาและกิจกรรมทางประเพณี
==อ้างอิง==
สุวรรณมาตร
เกลาดิโอ เอเชเบร์ริ

เกลาดิโอ เฆเรมิอัส เอเชเบร์ริ (Claudio Jeremías Echeverri) เกิด 2 มกราคม 2006 เป็นนักฟุตบอลชาวอาร์เจนตินา เล่นในตำแหน่งกองหน้าให้กับสโมสรริเบร์เปลต
==สโมสร==
เอเชเบร์ริเกิดที่เรซิสเตนเซีย รัฐชาโก เริ่มเล่นฟุตบอลกับเดปอร์ติโบลูฆัน ก่อนที่จะไปทดสอบกับริเบร์เปลต ในช่วงท้ายปี 2016, และได้เข้าร่วมทีมอย่างเป็นทางการในปีต่อมาในช่วงแรก เขาได้รับความสนใจจากทั่วโลกจากผลงานของเขาในการแข่งขันฟุตบอลเด็กที่เวนิส อิตาลีกับริเบร์เปลต ถึงแม้ว่าทีมของเขาจะจบในอันดับที่สามในการแข่งขัน เขาทำได้ประตู 9 ประตูในหกเกม เขาให้สัมภาษณ์ "ความจริงก็คือพวกเราไม่พอใจ [ที่จบในอันดับที่สาม] พวกเราต้องการเป็นแชมป์"
ในเดือนตุลาคม 2022 เขาทำประตูได้ในเกมเกมแรกของเขากับริเบร์เปลตทีมสำรอง ในเกมที่พบกับปาโตรนาโต เขาเซ็นสัญญาอาชีพฉบับแรกกับริเบร์เปลตในเดือนธันวาคมปีเดียวกัน
==ทีมชาติ==
เอเชเบร์ริเล่นให้กับทีมชาติอาร์เจนตินารุ่นอายุไม่เกิน 17 ปี
==รูปแบบการเล่น==
เขาได้รับชื่อเล่น "เจ้าปีศาจน้อย" ตามมาร์โก เอตเชเบร์ริ อดีตนักฟุตบอลทีมชาติโบลิเวียซึ่งมีชื่อเล่นว่า "เจ้าปีศาจ" เพราะทั้งสองลากเลื้อยได้แบบ "ปีศาจ" มีความเร็วในสถานการณ์แบบตัวต่อตัวและมีการยิงที่ทรงพลัง รวมทั้งมีนามสกุลคล้ายคลึงกัน ไอดอลของเขาคือลิโอเนล เมสซิ และฆวน เฟร์นันโด กินเตโร อดีตผู้เล่นของริเบร์เปลต ในขณะเดียวกันเขายังกล่าวอีกว่าเขามีมาติอัส ซัวเรซ เป็นต้นแบบของรูปแบบการเล่นของเขา
==อ้างอิง==
==แหล่งข้อมูลอื่น==
บุคคลที่เกิดในปี พ.ศ. 2549
บุคคลที่ยังมีชีวิตอยู่
บุคคลจากเรซิสเตนเซีย
นักกีฬาจากรัฐชาโก
นักฟุตบอลชาวอาร์เจนตินา
นักฟุตบอลเยาวชนทีมชาติอาร์เจนตินา
กองหน้าฟุตบอล
ผู้เล่นกลุบอัตเลติโกริเบร์เปลต
คินซาง ดอร์จิ

คินซาง ดอร์จิ (เกิด 19 กุมภาพันธ์ พ.ศ. 2494) เป็นอดีตนายกรัฐมนตรีภูฏาน 2 สมัยระหว่างปี พ.ศ. 2545 ถึง พ.ศ. 2546 และอีกสมัยในปี พ.ศ. 2550 ถึง พ.ศ. 2551 เป็นประธานหน่วยงานการเงินภูฏาน ระหว่างปี 2550 ถึง 2551 นอกจากนี้เขายังเคยดำรงตำแหน่งเป็นประธานสมัชชาแห่งชาติ ตั้งแต่ปี พ.ศ. 2540 ถึง พ.ศ. 2543
ดอร์จิ ดำรงตำแหน่งนายกรัฐมนตรีตั้งแต่วันที่ 14 สิงหาคม พ.ศ. 2545 ถึง 30 สิงหาคม พ.ศ. 2546 จากนั้นก็ดำรงตำแหน่งเป็นรัฐมนตรีว่าการกระทรวงแรงงานและความมั่นคงมนุษย์ ก่อนที่จะสาบานตนเข้ารับตำแหน่งนายกรัฐมนตรีอีกครั้งในฐานะรักษาการ เมื่อวันที่ 2 สิงหาคม พ.ศ. 2550 หลังจากการลาออกของนายกรัฐมนตรี กานดุ วังชุก และรัฐมนตรีคนอื่น ๆ จนกว่าจะถึงเลือกตั้งใหม่อีกครั้งในการเลือกตั้งทั่วไปปี พ.ศ. 2551 หลังการเลือกตั้งซึ่งจัดขึ้นในเดือนมีนาคม พ.ศ. 2551 ดอร์จิได้เข้ารับตำแหน่งต่อจาก จิกมี ทินเลย์ เมื่อวันที่ 9 เมษายน พ.ศ. 2551
==อ้างอิง==